text: Trods protester gør frivillige tribune færdig
  17 juni 2011 kl. 16.20
  For en uge siden gik frivillige i gang med byggeriet af den nye tribune på Haderslev Fodboldstadion. Trods protester fra fagforbundet 3F mod at lade frivillige stå for arbejdet, mødte endnu flere i dag op for at gøre den færdig.
  Den nye tribune på Haderslev Fodboldstadion tager hurtigt form - takket være en masse frivillige og sponsorer. 
  SønderjyskE kunne ikke længere få dispensation fra DBU, der forlanger mindst 3.000 siddepladser. Stadionet i Haderslev har kun 1.500.
  Men klubben havde ikke råd til at udvide antallet af siddepladser - og så var det, at sponsorer og frivillige trådte til.
  Fagforbundet 3F har været ude med kritik af, at det er frivillig og ikke lønnet arbejdskraft, der bliver brugt.
  Det er dog ikke noget, de frivillige bekymrer sig om.
  De forventer at være færdig med at montere sæderne på den nye tribune i aften eller i morgen. 
  Den ny sæson begynder med, at når SønderjyskE møder FCK den 17. juli.
  